250TH ANNIVERSARY 29 



et generum et operum eius editorem praestantissimum. Reipublicae autem 

 illi hodie propterea praesertim gratulamur, quod talium virorum consilium, 

 populi totius cum fructu, totiens expetit. Primum, abhinc annos quattuor et 

 viginti, praemium ex eadem studiorum provincia reportavit, quam in Scan- 

 dinavia Abelius primus illustraverat. Idem, scientiarum Academiae Parisiensi 

 nuper praepositus, quamquam argumentorum in genere quodam abstruso 

 versatur, stili lucidi lumine libros suos omnes illustravit. Testis est opus 

 praeclarum de scientiae statu hodierno ad sensum popularem accommodatum ; 

 testes sunt Analytica ilia, etiam a iuventute Britannica libenter perlecta; 

 testes etiam illae de methodi analyticae historia Angliae novae in Universitate 

 quadam nova nuper habitae orationes. Ergo in uno eodemque viro et 

 mathematici illustris et oratoris optimi habetis exemplar. Duco ad vos 

 studiorum analyticorum professorem eloquentem, CAROLUM AEMILIUM PICARD. 



HEINRICH RUBENS, University of Berlin. 



Germanorum ex imperio maximo, nobis utinam in perpetuum coniunctissimo, 

 ad nos perlatus est scientiae physicae in Universitate Berolinensi professor, qui, 

 luce cotidiana non contentus, etiam lucem illam, quae oculorum aciem fugit, 

 assidue exploravit. Lucem quidem universam ex undis constare electricis, 

 rationibus exquisitis ductus, Maxwellius noster olim praedixit ; idque et sui 

 ipsius et aliorum experimentis postea prorsus comprobatum est. Hie autem, 

 rem ipsam denuo aggressus, placitis Maxwellianis maxime congruus, lucis 

 undas longas est dimensus, illis quidem multo longiores quae erant antea 

 cognitae, sed illis aliquanto breviores quas vis electrica per artem adhibita 

 generare potuit. Sed, inter has duas undarum varietates penitus exploratas, 

 iam restat intervallum perbreve, quo sine dubio (fortasse per hospitem nostrum) 

 propediem expleto, Maxwellii nostri doctrina universa erit patefacta, et, inter 

 tot rerum naturae miracula, etiam lucis leges melius cognoscentur. Dixit 

 olim Miltonus noster, ' Lux sacra, salve, prima progenies Dei ' ; l et tu, salve, 

 lucis legum explorator indefesse. Duco ad vos scientiae physicae professorem 

 praeclarum, Regis sui consilio privato adscriptum, HENRICUM RUBENS. 



J. E. B. WARMING, University of Copenhagen. 



Regnum Danicum, Scandinaviae pars eximia, cum Britannia vinculis teneris 

 sed eisdem firmissimis coniuncta, misit scientiae botanicae professorem 

 emeritum, qui inter suos horto praefuit admirabilem in modum disposito et 

 ordinato. Idem non modo doctrinae botanicae orbem totum in libro quodam 

 eximio perlustravit, sed etiam, in aliis litterarum monumentis, partes eius 

 nonnullas aut ad Americam Australem aut ad zonae torridae miracula aut ad 

 Floram Arctoam pertinentes subtilius perscrutatus est. In ilia vero scientiae 



1 Paradise Lost, iii. 1, ' Hail, holy Light ! offspring of Heav'n first-born.' 



